***Ո Ր Ո Շ ՈՒ Մ***

*Կատարողական վարույթը կասեցնելու մասին*

*«22» 01.2019թ. ք.Ալավերդի*

*Հարկադիր կատարումն ապահովող ծառայության Լոռու մարզային բաժնի հարկադիր կատարող` արդարադատության կապիտան՝ Արտակ Աղեկյանս, ուսումնասիրելով 09.01.2018թ. վերսկսված թիվ 06/02-01533469 կատարողական վարույթի նյութերը.*

*ՊԱՐԶԵՑԻ*

*Լոռու մարզի ընդհանուր իրավասության դատարանի կողմից 18.10.2017թ-ին տրված թիվ ԼԴ2/0384/02/16 կատարողական թերթի համաձայն պետք է Հրապարակային սակարկությունների միջոցով վաճառել ՀՀ Լոռու մարզ, ք.Ալավերդի Սանահին կայարան 44/20 հասցեի բնակարանը՝ ստացված գումարը հետագայում բաշխելով ընդհանուր սեփականության մասնակիցների միջև՝ նրանց բաժիններին համաչափ՝ բռնագանձումը տարածելով Զարինե Մերուժանի Պետրոսյանի 1/5 բաժնից ստացված գումարի վրա:*

*Զարինե Պետրոսյանից, Լիլիթ Պետրոսյանից, Մարտուն Պետրոսյանից, Մերուժան Պետրոսյանից և Սաթիկ Պետրոսյանից հօգուտ <<ՍԵՖ Ինտերնեյշնլ>> ՈՒՎԿ ՍՊԸ-ի համապարտությամբ բռնագանձել 85.000 ՀՀ դրամ՝ որպես փորձաքննության հետ կապաված ծախսերի գումար:*

*Զարինե Պետրոսյանից, Լիլիթ Պետրոսյանից, Մարտուն Պետրոսյանից, Մերուժան Պետրոսյանից և Սաթիկ Պետրոսյանից հօգուտ <<ՍԵՖ Ինտերնեյշնլ>> ՈՒՎԿ ՍՊԸ-ի համապարտությամբ բռնագանձել 8.000 ՀՀ դրամ՝ որպես նախապես վճարված պետական տուրքի գումար:*

*Պահանջատիրոջ գրության համաձայն պարտապանի պարտքը 15.12.2017թ. դրությամբ կազմում է 793.483 ՀՀ դրամ:*

*Վերոգրյալի հիման վրա 07.03.2018թ-ին պարտապանին պատկանող ՀՀ Լոռու մարզ ք.Ալավերդի Սանահին կայարան 44/20 հասցեի բնակարանը ներկայացվել է հարկադիր էլեկտրոնային աճուրդ վաճառքի՝ 2.925.000 ՀՀ դրամ մեկնարկային գնով:*

*Պարտապան Զարինե Պետրոսյանի անվամբ Հարկադիր կատարումն ապահովող ծառայույթյան Լոռու մարզային բաժնի Ալավերդի-Թումանյան տարածաշրջանի բաժանմունքում հարուցված է նաև թիվ 01765969 կատարողական վարույթը՝ հօգուտ <<ՖԻՆՔԱ>> ՈՒՎԿ ՓԲԸ-ի 816.043 ՀՀ դրամ բռնագանձելու պահանջով:*

*Կատարողական գործողությունների կատարման ընթացքում ՀՀ Լոռու մարզ ք.Ալավերդի Սանահին կայարան 44/20 հասցեի բնակարանի /լոտ 311159/ գինը նվազել է և 17.01.2019թ. դրությամբ կազմում է 395.124 ՀՀ դրամ, իսկ պարտապանի պարտքը 1.583.713 ՀՀ դրամ:*

*Ի կատարումն կատարողական թերթի ձեռնարկված կատարողական գործողությունների ընթացքում պարտապան Զարինե Մերուժանի Պետրոսյանին այլ սեփականության իրավունքով պատկանող գույք՝ ներառյալ դրամական միջոցներ և արժեթղթեր, ինչպես նաև գույքային իրավունքներ հայտնաբերելու, դրանց գտնվելու վայրը, կազմն ու քանակը պարզելու նպատակով «Դատական ակտերի հարկադիր կատարման մասին» ՀՀ օրենքի 40 հոդվածի 3 –րդ մասի համաձայն հայտարարվել է գույքի հետախուզում և համապատասխան հարցումներ են ուղարկվել գույքի հաշվառում /կամ գրանցում/ իրականցնող իրավասու պետական մարմինների և այլ կազմակերպությունների, ինչպես նաև ՀՀ տարածքում գործող բոլոր առևտրային բանկերին։*

*Այսպիսով, պարտապանին սեփականության (ընդհանուր համատեղ և /կամ/ բաժնային սեփականության) իրավունքով պատկանող գույք, գույքային իրավունքներ և դրամական միջոցներ հայտնաբերելու ուղղությամբ ձեռնարված՝ օրենքով թույլատրելի բոլոր միջոցները սպառվել են։*

*Արդյունքում պարտապան Զարինե Մերուժանի Պետրոսյանին պատկանող, այլ գույքային իրավունքներ և դրամական միջոցներ չեն հայտնաբերվել, որոնց վրա հնարավոր լինի տարածել բռնագանձում։*

*Ձեռնարկված կատարողական գործողությունների արդյունքում ի հայտ են եկել օրենքով սահմանված սնանկության հատկանիշներ:*

*Վերոգրյալի հիման վրա և ղեկավարվելով ''Սնանկության մասին'' ՀՀ օրենքի 6-րդ հոդվածի 2-րդ մասով, '' Դատական ակտերի հարկադիր կատարման մասին'' ՀՀ օրենքի 28-րդ հոդվածով և 37-րդ հոդվածի 8-րդ կետով`*

*ՈՐՈՇԵՑԻ*

*Կասեցնել՝ 09.01.2018թ. վերսկսված թիվ 06/02-01533469 կատարողական վարույթը 60-օրյա ժամկետով.*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.*

*Որոշման պատճեն ուղարկել կողմերին.*

*Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ընթացքում:*

*Հարկադիր կատարող Ա.Աղեկյան*